**Suplement i Certifikatës për kualifikimin profesional,**

**TEKSTIL, Niveli III në KSHK, referuar nivelit III të KEK**

**Individi është i aftë:**

* Të kryejë përzierjen e fibrave;
* Të përdorë kartën teknologjike të makinës së agregatit;
* Të kontrollojë cilësinë e vellos së fibrave;
* Të realizojë vazhdueshmërinë e procesit në makinat e shtëllungës;
* Të realizojë krehjen e fibrave të leshit në mënyrë artizanale;
* Të realizojë prodhimin e fillit të leshit në mënyrë manuale;
* Të kontrollojë parametrat teknologjikes të makinave të krehjes;
* Të eliminojë mbetjet teknologjike gjatë procesit të punës;
* Të realizojë prodhimin e fillit sipas numrave të përcaktuar;
* Të kontrollojë parametrat teknologjikë në prodhimin e fibrave sintetike;
* Të kontrollojë cilësinë e fillit të prodhuar;
* Të ndajë fillin ind nga ai bazë;
* Të kontrollojë aparatin e tërheqjes;
* Të sigurojë vazhdimësinë e punës në makinat e mbledhjes;
* Të mbushë kafazin e makinave së endjes sipas kartës teknologjike;
* Të kryejë regjistrimin e aparatit matës në makinën e endjes;
* Të sigurojë cilësinë e prodhimit në boshte;
* Të përgatisë solucionin e kollit për asortimentin e kërkuar;
* Të kontrollojë parametrat teknologjikë në makinat e kollaritjes;
* Të kontrollojë cilësinë e prodhimit të fillit të kollaritur;
* Të zbatojë hapat teknologjikë të prodhimit të pëlhurës në tezgjah
* Të përzgjedhë numrin e krehrave për tekstilet që do prodhojë;
* Të vërë në punë makinat e tezgjahut;
* Të përdorë raportin e ngjyrave;
* Të eliminojë këputjet e fillit;
* Të sigurojë vazhdimësinë e punës në makinat e tezgjahut;
* Të zbërthejë thurje për tekstile të ndryshme ;
* Të realizojë thurje të ndryshme në letër milimetrike;
* Të realizojë tekstile në mënyrë artizanale;
* Të zbatojë teknikën e endjes tradicionale të punimit të qilimave;
* Të përdorë materialet e riciklueshme;
* Të realizojë projektimin e një tekstili;
* Të realizojë tekstile me cilësi të mirë;
* Të llogarisë koston e një produkti të realizuar;
* Të përgatisë fillin për ngjyrim;
* Të kryejë procesin e përcëllimit të pëlhurave;
* Të realizojë procesin e zierjes së fillit dhe pëlhurave;
* Të realizojë procesin e zbardhimit dhe tharjes së fillit dhe pëlhurave;
* Të kryejë ngjyrimin e fillit në bobina;
* Të realizojë ngjyrimin e fillit në litra;
* Të realizojë ngjyrimin e pëlhurave në nuancat e kërkuara;
* Të përgatisë vaskat e ngjyrimit sipas llojit të lëndës së parë;
* Të realizojë ngjyrimin e pëlhurave me ngjyrues bimorë;
* Të kryej procesin e kalandrimit të pëlhurave;
* Të përgatisë solucionet e apretimit të pëlhurave;
* Të realizojë apretimin e pëlhurave;
* Të kryejë procesin e mermerizimit të pëlhurave;
* Të realizojë zgjerimin e pëlhurave sipas nevojave të linjës teknologjike;
* Të kryejë sanforizimin e tekstileve;
* Të realizojë stampimin e pëlhurave;
* Të sigurojë cilësinë nga pamja e jashtme të tekstileve pas procesit të ngjyrimit dhe stampimit;
* Të shquajë lloje të ndryshme pëlhurash dhe të bëjë klasifikimin e tyre;
* Të realizojë ambalazhimin dhe etiketimin e fillit dhe pëlhurave;
* Të realizojë magazinimin dhe ruajtjen e fillit dhe pëlhurave sipas standardeve përkatëse;
* Të vlerësojë cilësinë e fillit dhe të pëlhurave, si dhe ambalazhimin e etiketimin tyre;
* Të zbatojë ruajtjen e ambienteve nga ana ekologjike;
* Të respektojë standardet e profesionit;
* Të zbatojë rregullat e sigurimit teknik dhe mbrojtjes në punë gjatë përdorimit të mjeteve dhe pajisjeve;
* Të përdorë në mënyrë të pavarur literaturat profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Tekstil” niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës në industrinë tekstile si kombinate tekstili apo fabrika filature, fabrika tezgjahu, fabrika ngjyrimi filli apo beze, si dhe në mjaft reparte ndihmëse të industrisë tekstile. Gjithashtu, individi mund të vetëpunësohet në sektorin e prodhimit artizanal të tekstileve në kuadrin e një biznesi mikro, të vogël apo të mesëm.

Me përfundimin e kualifikimit profesional “Tekstil”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).